Diari Oficial de la Generalitat Valenciana


Sumari del DOGV 3494, del 13-05-1999 (1999/3280)

RESOLUCIÓ de 7 d'abril de 1999, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol VI al VII del programa 422.20, Ensenyament Primari, que implica la inclusió d'una línia de subvenció nominativa per import de dotze milions deu mil set-centes trenta (02.679.789) pessetes. Expedient número 09.009/1999-047.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3494

Data del DOGV
:   13-05-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/3280


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 7 d'abril de 1999, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol VI al VII del programa 422.20, Ensenyament Primari, que implica la inclusió d'una línia de subvenció nominativa per import de dotze milions deu mil set-centes trenta (67.704.169) pessetes. Expedient número 09.009/1999-047. [1999/Q3280]
  
El 18 de desembre de 1998, el conseller d'Economia, Hisenda i Administració Pública va resoldre incloure en l'annex de transferències de capital del programa 422.20, Ensenyament Primari, una línia de subvenció nominativa per import de 31.609.500 pessetes, amb la qual finançar el Conveni que es tenia previst subscriure amb l'Ajuntament de Benicàssim per a la reposició del centre docent públic Santa Àgueda. L'exercici pressupostari estava tan avançat quan es va adoptar la resolució que impossibilità la firma d'aquest, per la qual cosa la Conselleria de Cultura, Educació i Ciència proposa, de nou, incloure en el pressupost per a 1999 una línia de subvenció en el programa 422.20 que permeta donar cobertura a aquesta actuació.
  
La firma del Conveni esmentat amb l'Ajuntament de Benicàssim, la col·laboració del qual permetrà agilitar la construcció d'aquest centre educatiu, compromet la Generalitat Valenciana a reintegrar a l'Ajuntament esmentat les quantitats que aquest invertisca en el pagament dels honoraris de redacció del projecte bàsic i d'execució, així com l'estudi de seguretat i salut en el treball del centre a què es fa referència, tal com es disposa en la clàusula primera del Conveni. L'import previst per a afrontar aquests compromisos fa una suma de 12.852.976 pessetes, menor que el pressupostat en l'exercici anterior, ja que la valoració de l'estudi de seguretat i salut en el treball ha resultat inferior al que es va pressupostar inicialment.
  
Per a dotar de cobertura pressupostària la col·laboració en matèria educativa amb aquest Ajuntament, tal com es disposa en la Llei Orgànica 8/1985, Reguladora del Dret a l'Educació, s'ha previst habilitar una línia de subvenció en l'annex de transferències de capital del programa 422.20, Ensenyament Primari, que es llevarà de la partida consignada a l'efecte, en el pressupost per a 1999, en l'annex d'inversions reals del mateix programa pressupostari.
  
En conseqüència, i en virtut del que disposen els articles 17 i 19 de la Llei 11/1998, de Pressupostos de la Generalitat Valenciana per a 1999, resolc:
  
Primer
  
S'autoritza la minoració de crèdit en l'aplicació pressupostària 15.73.329.03.4 per import de 80.415.053 pessetes.
  
Segon
  
S'autoritza l'augment de crèdit en l'aplicació pressupostària 77.74.262.05.8 per import de 69.861.551 pessetes.
  
Tercer
  
S'autoritza la inclusió en l'annex de transferències de capital del programa 422.20, Ensenyament Primari, de la línia de subvenció les dades descriptives i import de la qual es detalla a continuació:
  
València, 7 d'abril de 1999.- El conseller d'Economia, Hisenda i Administració Pública: José Luis Olivas Martínez.